प्राइमरी स्कूलों के लिए चल रही 68,500 शिक्षक भर्ती में 5696 अभ्यर्थियों को चयन सूची में जगह नहीं मिली है। ऐसे अभ्यर्थियों को नियुक्ति जल्द ही मिलेगी। बेसिक शिक्षा विभाग के अपर मुख्य सचिव डा प्रभात कुमार ने ट्वीट कर जानकारी दी है। उन्होंने बताया कि इस भर्ती की लिखित परीक्षा में 41556 अभ्यर्थी पास हुए थे लेकिन केवल 40296 ने ही आवेदन किया था। इनमें से 34600 अभ्यर्थियों को जिलों का आवंटन कर दिया है। एनआईसी को बचे हुए 5696 अभ्यर्थियों की श्रेणीवार सूची बनाने को कह दिया है।